25/11/2014 | Administración LocalProvincial
Deputación Provincial da Coruña
Área de Servizos Provinciais. Sección de Servizos Sociais
Concurso de guións contra a violencia de xénero

ANUNCIO Servizo de Acción Social, Cultura e Deportes CONCURSO DE GUIÓNS CONTRA A VIOLENCIA DE XÉNERO Considérase necesario o apoio institucional para alcanzar a igualdade real de oportunidades entre mulleres e homes na sociedade, xa que é unha responsabilidade da cidadanía traballar conxuntamente para lograla, por iso e co gallo da conmemoración, un ano máis, do 25 de novembro “Día contra a violencia de xénero” a Deputación Provincial da Coruña convoca o concurso de guións contra a violencia de xénero co cal quérese xerar reflexión e conciencia na mocidade, xa que son un vehículo de transmisión e motor do cambio e do futuro. BASES Primeira. O obxecto do certame é elaborar un guión de curtametraxe a través do cal se xere conciencia, sensibilización e prevención da violencia de xénero. Preténdese que a través da elaboración do guión a poboación adolescente cree debate, mobilización, fomente a súa creatividade mentres reflexionan sobre a importancia de combater a violencia de xénero. Así mesmo, o obxecto do concurso procura a participación da comunidade educativa como piar necesario para guiar e orientar no proceso de creación. O premio concederase ao mellor guión onde se combinen aptitudes artísticas e creativas do alumnado na creación dun guión creativo, con impacto social, potencialidade e viabilidade audiovisual, que en tan só uns minutos pretenda concienciar a poboación en xeral dos motivos polos que debemos xuntar os nosos esforzos para combater a violencia de xénero e erradicar esta lacra social. Paralelamente o concurso promove o traballo en equipo, así como a aprendizaxe do medio audiovisual. Segunda. Poderán participar todas as persoas físicas con idades comprendidas entre 14 e 18 anos, de calquera nacionalidade, que se presenten individualmente ou preferentemente en grupo (máximo 6 participantes por grupo), supervisados por persoal docente do centro de estudos ao que se adscribe, pertencente á provincia da Coruña. Terceira. Outorgarase un único premio ao guión gañador que consistirá nun curso práctico de realización de curtas, no que se producirá o vídeo con base no guión gañador que adaptarase segundo as necesidades e onde as persoas participantes poderán ser partícipes e protagonistas en todo o proceso. O xurado poderá facer unha mención honorífica a algún outro guión pola súa calidade técnica e impacto social. Posteriormente e para a participación da edición da produción e gravación audiovisual pedirase a autorización por escrito, tanto do centro educativo, como do/a titor/a legal das persoas participantes. As persoas participantes recibirán unha copia da curta xa editada e poderán participar da súa presentación nos medios que se estimen oportunos. A Deputación resérvase o dereito a facer uso dos guións e da produción audiovisual, cedéndolle á autora ou autor os dereitos por tempo indefinido para que a Deputación poida empregalas para calquera campaña de sensibilización e información das actividades da Deputación da Coruña relacionadas co fomento da igualdade de xénero. Cuarta.4.1. Prazo presentación: o prazo de admisión de guións ábrese o día seguinte á publicación das presentes bases no BOP e péchase aos 30 días naturais.4.2. Prazo de concesión: a concesión do premio decidirase antes do 31 de xaneiro de 2015, e darase a coñecer a través dos distintos medios de comunicación. A entrega do premio celebrarase posteriormente nas dependencias da Deputación e avisaranse ás persoas gañadoras cunha semana de antelación. Quinta.5.1. Formato: o guión presentarase tendo en conta os seguintes criterios: – Identificarase cun título. – Redactarase con formato courier 12, interliñado sinxelo, aliñado á esquerda con numeración de escenas e páxinas. Máximo 4 páxinas de guión ( previsto para unha produción aproximadamente de 3 ou 4 minutos). – Deberá conter, polo menos, as seguintes partes; encabezado de escena, descrición/acción, personaxe, diálogo (de ser o caso), anotación ou parénteses, transicións, e planos. – Presentarase en papel e en soporte dixital. O guión impreso non poderá ir asinado co nome, a única referencia será o título. – O idioma empregado será o galego. – Empregarase unha linguaxe con perspectiva de xénero. – Os textos empregados deberán respectar os principios da lexislación vixente en políticas de igualdade de xénero e prevención da violencia de xénero.5.2. Forma de presentación: cada participante/s só poderá presentar un único guión orixinal e inédito, non premiado con anterioridade. O guión entregarase en soporte papel e dixital nun sobre pechado, no exterior do sobre indicarase concurso de guións contra a violencia de xénero 2014 e un título como identificador do guión. Dentro deste sobre irá: O guión en soporte papel e dixital (CD, DVD, pen drive, etc) identificado co título. Un segundo sobre pechado co título do guión no exterior, e no seu interior a folla de aceptación dos compromisos e autorización de datos de carácter persoal (anexo 1) cos datos requiridos. As candidaturas presentaranse no Rexistro Xeral da Deputación Provincial da Coruña, Avda. Alférez Provisional 2, 15006 A Coruña, ou consonte co indicado no art. 38.4 da Lei 30/1992, do 26 novembro, RXPAC, indicando no exterior do sobre: CONCURSO GUIÓNS CONTRA A VIOLENCIA DE XÉNERO. Sexta. O xurado estará presidido polo Sr. presidente da Deputación ou persoa na que delegue e formarán parte del a deputada da área de Benestar Social, Políticas de Igualdade de Xénero, e Normalización Lingüística, e persoal da área de servizos provinciais e dúas persoas de recoñecido prestixio no eido do deseño gráfico e produción audiovisual. Actuará como secretario o da Corporación ou persoa funcionaria en quen se delegue. Esta será a persoa encargada de abrir o sobre dos traballos que resulten finalistas. O xurado actuará en pleno, será necesaria a asistencia de dous terzos dos seus membros. As súas deliberacións serán secretas e delas redactarase a acta correspondente. O réxime xurídico e de funcionamento do xurado será o disposto nos artigos 22 a 27 da Lei 30/92 do 26 de novembro. A Deputación resérvase o dereito de modificar as condicións en calquera momento, incluso pode chegar a anulalo ou deixalo sen efecto sempre que concorra causa xustificada, en todo caso comprométese a comunicalo pola mesma vía. Así mesmo, o xurado poderá declarar deserto o premio e a súa proposta será obxecto de resolución da Presidencia desta Deputación, que é o órgano competente para resolver o premio. Sétima. Non se devolverán os traballos presentados e non premiados. A partir do día seguinte á concesión do xurado dos traballos premiados os outros poderán ser destruídos. Oitava. A participación nesta convocatoria supón a total aceptación destas bases. A Coruña, 21 de Novembro de 2014. O presidente O secretario Diego Calvo Pouso José Luís Almau Supervía FOLLA DE ACEPTACIÓN DOS COMPROMISOS DA CONVOCATORIA DATOS DA PERSOA PARTICIPANTE (cubrirase un impreso por cada persoa participante. No caso dos grupos o/a docente que supervise o guión e o centro de estudos deberá ser o mesmo senón queda invalidada a participación) Outros datos: Achégase fotocopia do DNI A participación nesta convocatoria supón a total aceptación das bases polo que se lle ceden os dereitos para que a Deputación poida empregar o traballo para calquera campaña de sensibilización e información das actividades da Deputación da Coruña relacionadas co fomento da igualdade de xénero. Lugar e data __________________________ (sinatura da persoa participante) (sinatura do/a docente) ------------------------------------------------------------------------------------------------------------------------------- Autorización para a publicación dos datos persoais* e cesión de imaxe das persoas participantes menores de idade no concurso de guións contra a violencia de xénero actividade no marco da conmemoración do 25 de novembro “Día contra a violencia de xénero” 2014. Don/dona., con DNI., como pai/nai ou titor/a do/a menor., autorizo á Deputación da Coruña ao emprego dos datos de carácter persoal, e imaxes para fins de difusión e publicidade que se considere conveniente no marco do fomento da igualdade de xénero.” _______,_____ de __________ de 2014. Asinado (pai, nai, titor/a legal) * Segundo o disposto no artigo 18 da Constitución, Lei 1/1982, do 5 de maio, sobre o dereito ao honor, a intimidade persoal e a propia imaxe e a Lei 15/1999, do 13 de decembro, sobre a protección de datos de carácter persoal. * Este documento cubrirase por cada unha das persoas participantes na autoría do guión e engadirase no sobre pechado (2) depositado no interior do sobre (1) que contén o traballo.